న్యూఢిల్లీ: సోనియాగాంధీ రిటైర్మెంట్ ప్రకటించిన నేపథ్యంలో ప్రస్తుతం ఆమె ప్రాతినిధ్యం వహిస్తున్న రాయబరేలి నుంచి వచ్చే ఎన్నికల్లో ఎవరు పోటీ చేస్తారన్న ఊహాగానాలకు ప్రియాంకా గాంధీ వాద్రా శనివారంనాడు తెరదించారు. రాయబరేలీ నుంచి తన తల్లి సోనియాగాంధీనే తిరిగి పోటీ చేస్తారని ప్రియాంక వెల్లడించారు. '2019లో నేను పోటీ చేయడమనే ప్రశ్నే ఎదురుకాదు. అమ్మే పోటీ చేస్తుంది' అని మీడియాతో మాట్లాడుతూ చెప్పారు. సోనియాగాంధీపై ప్రియాంక ప్రశంసలు కూడా కురిపించారు. కాంగ్రెస్ అధ్యక్షురాలిగా 19 ఏళ్ల పాటు ఎన్నో అవరోధాలను ఎదుర్కొని పార్టీని ముందుగు నడిపిన 'ధైర్యశాలి' మహిళ అని కొనియాడారు. ప్రస్తుత లోక్సభలో ఉత్తరప్రదేశ్ నుంచి రాహుల్ (అమేథీ), సోనియాగాంధీ (రాయబరేలీ) మాత్రమే కాంగ్రెస్ పార్టీకి ప్రాతినిధ్యం వహిస్తున్నారు.
newdhilly: soniyagandhi retirement prakatinchina nepathyamlo prastutam aame praatinidhyam vahistunna rayabareli nunchi vache ennikallo evaru poty chestaranna oohaagaanaalaku prianka gaandhi wadra sanivaaramnaadu teradinchaaru. rayabareli nunchi tana talli soniyagandhine tirigi poty chestaarani priyaanka velladinchaaru. '2019loo nenu poty cheyadamane prasne edurukaadu. amme poty chestundi' ani meediatho maatlaadutuu cheppaaru. soniyagandhipai priyaanka prasamsalu kuudaa kuripinchaaru. congress adhyakshuraaligaa 19 ella paatu enno avarodhaalanu edurkoni paartiini mundugu nadipina 'dhairyasali' mahila ani koniyaadaaru. prastuta loksabhalo uttarapradesh nunchi rahul (amathy), soniyagandhi (rayabareli) matrame congress paarteeki praatinidhyam vahistunnaaru.